ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าที่สน ๑๒/๒๕๕๑เรื่องระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าสำหรับผู้ขออนุญาตที่ประกอบธุรกิจอื่นอยู่แล้ว อาศัยอำนาจตามความในข้อ ๔ วรรคสอง แห่งประกาศคณะกรรมการกำกับการซื้อขายสินค้าเกษตรล่วงหน้าที่ กน ๖/๒๕๕๑ เรื่อง หลักเกณฑ์วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้า สำหรับผู้ขออนุญาตที่ประกอบธุรกิจอื่นอยู่แล้วลงวันที่ ๑๖ กรกฎาคม พ.ศ. ๒๕๕๑สำนักงานคณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าที่ประกอบธุรกิจอื่นอยู่แล้วต้องแสดงได้ว่าจะมีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ดังต่อไปนี้(๑)มีมาตรการในการป้องกันความขัดแย้งทางผลประโยชน์และการป้องกันการล่วงรู้ข้อมูลภายในระหว่างหน่วยงานและบุคลากรโดยอย่างน้อยต้องครอบคลุมในเรื่อง ดังต่อไปนี้(ก) ผังแสดงโครงสร้างการจัดองค์กรและขอบเขตอำนาจหน้าที่ความรับผิดชอบของหน่วยงานที่เกี่ยวข้องกับธุรกิจการซื้อขายล่วงหน้าซึ่งแสดงถึงการแบ่งแยกหน่วยงานและบุคลากรที่มีหน้าที่ความรับผิดชอบหรือมีลักษณะการปฏิบัติงานที่อาจก่อให้เกิดความขัดแย้งทางผลประโยชน์ออกจากกัน(ข) แนวทางที่ใช้ในการดำเนินงานเพื่อป้องกันความขัดแย้งทางผลประโยชน์และป้องกันการล่วงรู้ข้อมูลภายในระหว่างหน่วยงานและบุคลากรที่เกี่ยวข้อง(ค)ขั้นตอนและวิธีการในการควบคุมและติดตามให้มีการดำเนินการตาม (ข)(๒)มีระบบการบริหารความเสี่ยงในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า โดยอย่างน้อยต้องครอบคลุมในเรื่อง ดังต่อไปนี้(ก) นโยบายและมาตรการในการบริหารความเสี่ยงรวมทั้งขั้นตอนในการให้ความเห็นชอบและการแก้ไขเปลี่ยนแปลงนโยบายและมาตรการดังกล่าว(ข)ระบบที่เหมาะสมและเชื่อถือได้ในการบันทึกข้อมูลการรายงานข้อมูลต่อผู้บริหารและการควบคุมการปฏิบัติงาน(ค) ขั้นตอนและวิธีการในการตรวจสอบควบคุมและติดตามให้มีการดำเนินงานตามนโยบายมาตรการและระบบที่วางไว้(๓)มีระบบงานที่สามารถแสดงได้ว่ามีความพร้อมในการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าโดยอย่างน้อยต้องครอบคลุมในเรื่อง ดังต่อไปนี้(ก) ระบบการรับการพิสูจน์ความมีตัวตนและการเปิดบัญชีซื้อขายล่วงหน้าของลูกค้า(ข)ระบบการรับและส่งคำสั่งซื้อขายล่วงหน้าและการให้คำแนะนำแก่ลูกค้า(ค) ระบบการดูแลรักษาทรัพย์สินของลูกค้า(ง) ระบบการดำรงฐานะทางการเงิน(จ) ระบบการจัดเก็บและการบันทึกข้อมูล(ฉ) ระบบการจัดทำรายงานและการบัญชี(ช) ระบบการจัดการเกี่ยวกับข้อร้องเรียนของลูกค้า(ซ)ระบบการควบคุมภายในและการตรวจสอบการดำเนินธุรกิจข้อ ๒เอกสารและหลักฐานเพื่อประกอบการพิจารณาตามข้อ๑ ให้เป็นไปตามเอกสารที่แนบท้ายประกาศนี้หากผู้ประสงค์จะขอรับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าที่ประกอบธุรกิจอื่นอยู่แล้วมีเอกสารและ/หรือหลักฐานใดตามวรรคหนึ่งซึ่งใช้แสดงต่อหน่วยงานกำกับดูแลอื่นอยู่แล้วสามารถนำมายื่นต่อเลขาธิการได้โดยอนุโลมข้อ ๓[๑]ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๑๒ ธันวาคม พ.ศ. ๒๕๕๑ชัยพัฒน์สหัสกุลเลขาธิการคณะกรรมการกำกับการซื้อขายสินค้าเกษตรล่วงหน้า[เอกสารแนบท้าย]๑. เอกสารและหลักฐานแนบท้ายประกาศสำนักงานคณะกรรมการกำกับการซื้อขายสินค้าเกษตรล่วงหน้าที่ สน ๑๒/๒๕๕๑ เรื่อง ระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า สำหรับผู้ขออนุญาตที่ประกอบธุรกิจอื่นอยู่แล้ว ลงวันที่๑๒ ธันวาคม พ.ศ. ๒๕๕๑(ดูข้อมูลจากภาพกฎหมาย)ปริยานุช/ผู้จัดทำ๕พฤศจิกายน ๒๕๕๒นันท์นภัสร์/ตรวจ๕พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๘ ง/หน้า ๖๙/๒๘ ตุลาคม ๒๕๕๒